**NYHEDSBREV**

**december 2021**

Generelt kan vi sige at december ikke er blevet, som vi havde håbet. Meget af tiden er gået med covids påvirkning af vores hverdag.

Som alle nok ved, er smitten kommet til institutionen og gør det ofte nødvendigt med justeringer af arbejdet. Vi har i øjeblikket en situation, hvor flere børn og voksne i institutionen er blevet testet positive for covid-19 og der kommer hele tiden nye meldinger om flere smittede.

Hold øje med Aula for beskeder mht. forholdsregler og konsekvenser.

**Julen i Kollektivhuset Bella**

Børnene er i gang med at lave julepynt og måske julehemmeligheder?

Vi har øvet Lucia med de store børnehavebørn. 10/12 har de sunget for Mummier og Trolde i Bellahøj. Samme dag holdt vi julefest for alle børnene (gruppevis) med æbleskiver, saft og pebernødder.

**Lys i mørket**

Vi skal have mere lys på legepladsen. Det er mørkt om morgenen og sidst på eftermiddagen, når vi skal være på legepladsen. Den lampe vi har er god, men ikke nok.

Derfor har vi sat det firma, der lige har lavet lys inde i institutionen, til at lave en permanent belysningsløsning på legepladsen. Vi får også belysning på trappen, der forbinder den øverste del af legepladsen med resten.

**Belægningen på legepladsen**

Vi håber at råvareforsyningen gør det muligt at få udbedret de fejl der er på vores nye gummibelægning på den nye vuggestuelegeplads og rundt om den nye rutchebane.

**Der kommer malere**

Mellem jul og nytår skal vi have malet ”køkkenet” og garderoben ved børnehaven og Troldene.

Derfor skal børnene have alt deres skiftetøj, sutter, ekstra støvler osv. med hjem på juleferie. Det er også en god anledning til at gennemgå størrelser og mængder.

**Seneste retningslinjer i forhold til Covid-19**

Den første time og den sidste time i åbningstiden, er børnene samlet. Derfor er vi på legepladsen i disse perioder.

Når børnene skal afleveres og hentes, skal det foregå udendørs.

Vi deler børnene i grupper for at mindske smitterisikoen.

Når vi tager imod børnene indenfor, vasker vi hænder med dem, når de har fået overtøjet af.

**Julefesten 10/12 blev aflyst.**

På grund af smitterisikoen aflyste vi vores julefest for forældre. Vi holdt julefest med børnene.

**Forebyggelse**

Vi skal have dagligdagen til at fungere med tryghed og nærvær som vi plejer.

Det vi kan gøre i institutionen og i hjemmene, er at holde et øget fokus på hygiejne. Vi skal huske at vaske eller spritte hænder, når vi kommer til institutionen.

Desuden skal vi holde ekstra øje med symptomer på sygdom hos børnene, så vi kan opdage eventuel Corona smitte hurtigt.

**Børnehavebussen**

Som man har set af diverse beskeder på Aula, har vi haft lidt udfordringer med at få styr på hvor vi kan stå på/af bussen.

Vi har ventet på at vejarbejdet på Bellahøjvej blev færdigt. Det skulle efter planen være slut 17/12, men var faktisk færdigt før. Derfor prøvede vi at køre på vores gamle plads ved legepladslågen. Desværre kom der noget mere vejarbejde, så nu er vi tilbage på Frederikssundsvej.

Vi prøver at give besked så hurtigt som muligt, da vi synes løsningen ved lågen på legepladsen er langt sikrere og rarere. Cykelstien ved Frederikssundsvej er ikke god, når man har siddet og (halv)sovet 30 minutter i en varm bus.

**LUKKEDAGE:**

* 24/12
* 27/12-2/1

**Vi ses igen 3/1-2022!**